

**POHJOIS-KARJALAN RESERVIUPSEERIPIIRI RY**

# **POHJOIS-KARJALAN RESERVILÄISPIIRI RY**

# **POHJOIS-KARJALAN MAANPUOLUSTUKSEN TUKI RY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Keskuskatu 50a, 81100 Kontiolahti, puh 0400-377055

Sähköposti: toimisto@pkreservi.fi

#### PIIRIHALLITUSTEN YHTEISEN KOKOUKSEN 3/2019 PÖYTÄKIRJA (KARJALANPOJAT SIVUILLE, ILMAN LIITTEITÄ)

Huom. jos sinulla on tarvetta saada tässä pöytäkirjassa mainitut liitteet, niin otatko yhteyttä perusteluineen piirien toiminnanjohtajaan)

**AIKA** **16.9.2019 kello 18.00**

**PAIKKA** OT maja, Pärnävaarantie 26, Ylämylly

**PAIKALLA** Piirihallitukset (nimilistat liitteinä)

**1§ KOKOUKSEN AVAUS JA JÄRJESTYMINEN**

Puheenjohtaja Marko Halonen toivotti läsnääolijat tervetulleeksi ja avasi kokouksen.

**2§ LÄSNÄOLIJOIDEN TOTEAMINEN JA PÄÄTÖSVALTAISUUS**

RU piirihallituksen osallistujalista on **liitteenä 1**.

RES piirin osallistujalista on **liitteenä 2.**

Todettiin kokous laillisesti koolle kutsutuksi ja päätösvaltaiseksi.

**3§ TYÖJÄRJESTYKSEN HYVÄKSYMINEN**

**PÄÄTÖS:** Esityslista hyväksyttiin kokouksen työjärjestykseksi.

**4§ EDELLISEN KOKOUKSEN PÖYTÄKIRJAN HYVÄKSYMINEN**

Puheenjohtaja muistutti, että yhdistysten tulee päivittää yhteystietonsa karjalanpojat.fi –sivuille pikimmiten, ellei sitä tehnyt edellisessä kokouksessa annetun ohjeen mukaan.

**PÄÄTÖS:** Edellisen kokouksen PH2 2/2019 pöytäkirja hyväksyttiin.

Pöytäkirja on **liitteenä 3**.

**5§ TOIMINTASUUNNITELMAN LUONNOS 2020-2021**

Toiminnanjohtaja esitteli suunnitelman luonnoksen keskeiset kohdat.

Täydennykset toimintasuunnitelmaan tehdään ennen syyskokousta seuraavasti:

* Koulutustoimikunnan asiat, puheenjohtaja Antti Eteläpää
* Tulitoimikunnan asiat, puheenjohtaja Jarkko Koukkunen
* Naistoimikunnan asiat; Katja Antrela ja muut toimikunnan jäsenet
* Karjalan Pojat.fi osuus; Marko Halonen
* Vuoden 2020 osuus puutuvilta osin; toiminnanjohtaja Jouni Mattila

Toimintasuunnitelman luonnos on pöytäkirjan **liitteenä 4**.

Toiminnanjohtaja kertoi yhtenä asiana Reserviläisliiton internetsivuston uudistuksesta. Alla on siitä aivan keskeisimmät tiedot. Toimintasuunnitelmaan lisätään siitä yhdistyksiä koskevat ohjeet.

* Liiton internetsivusto uudistuu yhden pisteen asiointijärjestelmäksi
* Nykyisen, puhtaan informatiivisen sivuston tilalle rakennetaan vakuutusyhtiötyyppinen asiakaspalveluportaali, johon on yhdistetty integroitu jäsenrekisteri.
* Portaalin kautta asioivat tietoa etsivät, jäseneksi liittyvät ja jo jäsenenä olevat henkilöt sekä luottamushenkilöt.
* Uudistuksen ensimmäinen vaihe valmistui 3.9.2019 sisältäen perussivuston ja ekstranetin.
* Toinen vaihe sisältää jäsenrekisteri-integraation ja yhdistys-sekä piirisivustojen rakentamisen.
* Piireihin koulutetaan tukihenkilöt vielä kuluvan vuoden aikana. He kouluttavat yhdistysten tukihenkilöt.
* Vanhat sivustot joudutaan rakentamaan uudestaan uuteen järjestelmään 31.12.2019 mennessä. Järjestelmään rakennetaan liitto-, piiri-ja yhdistystapahtumat kokoavat toimintakalenteri, jossa myös tapahtuu toiminnan ja osallistumisen raportointi. Tämä korvaa nykyisen raportointijärjestelmän todennäköisesti jo vuoden 2020 raportoinnin osalta.

**6§** **PIIRIHALLITUSTEN ESITYS JÄSENMAKSUKSI VUODELLE 2020**

* liittojen jäsenmaksut eivät ole muuttumassa
* 2019 RU 13,50 eur mikä sisältää 3,50 eur lehti/mediamaksua
* 2019 RES 14,50 eur mikä sisältää 3,50 eur lehti/mediamaksua

**PÄÄTÖS:**

* RU piirin jäsenmaksuksi 2020 päätettiin 14,50€, sisältää 3,50€ lehti/mediamaksua (eli 1 euron korostus)
* RES piirin jäsenmaksuksi 2020 päätettiin 14,50€, sisältää 3,50€ lehti/mediamaksua

**7§ PIIRIEN TAE 2020 LUONNOKSET**

* RU ja RES piirien taloudellinen tilanne 30.6.2019
* TAE:t 2020L

RU piirin pj Jussi Hirvonen esitteli RU piirin taloustilanteen 30.6.2019 sekä TAE 2020 luonnoksen, joka on pöytäkirjan **liitteenä 5**.

RES piirin pj Marko Halonen esitteli RES piirin taloustilanteen 30.6.2019 sekä TAE 2020 luonnoksen, joka on pöytäkirjan **liitteenä 6**.

**PÄÄTÖS:** Piirihallitus esittää syyskokoukselle kyseisten TAE 2020 hyväksymistä.

**8§ PKMT ry/KARJALAN POJAT TILANNEKATSAUS**

* Taloudellinen tilanne 30.6.2019
* Lehden tuottaminen 2020, yhdistysten kannanotot
* TAE 2020L

RES piirin pj Marko Halonen esitteli PKMT:n taloustilanteen 30.6.2019 sekä TAE 2020 luonnoksen, joka on pöytäkirjan **liitteenä 7**.

**PÄÄTÖS:** Piirihallitus esittää syyskokoukselle kyseisen TAE 2020 hyväksymistä.

KAPO –toimituskunnan vpj Jussi Hirvonen esitteli Karjalan Pojat -lehden tulevaisuuden näkymiä vuodesta 2020 alkaen. YT-toimikunta oli valmistellut neljä eri vaihtoehtoa siitä miten Karjalan Pojat -lehteä tulevaisuudessa tuotetaan. Yksi vaihtoehto on, että sen tuottaminen lopetetaan taloudellisista syistä kokonaan. Yksi syy tilanteen arviointiin on se, että yhdistysten mainosmyynti ja artikkeleiden tuottaminen lehteen on hiipunut lähes nollaan. Päätoimittajan harteille vastuuta ei voida vierittää.

Esityksen jälkeen käytiin vilkas keskustelu, jonka keskeisin johtopäätös oli, että lehden tuottamista tulisi pyrkiä jatkamaan. Se edellyttää kuitenkin ns. paluuta vanhaan, eli yhdistysten tulisi ryhdistäytyä mainoshankinnassa ja juttujen kirjoittamisessa. Yhtenä vaihtoehtona esitettiin, että piirien yhdistykset jaetaan kahteen osaan niin mainosmyynnissä kuin juttujen kirjoittamisessa. Vastuu olisi kummallakin ryhmällä siis joka toisesta lehdestä, Joensuun yhdistysten ollessa mukana molempien lehtien tuottamisessa. Puheenjohtaja Marko Halonen totesi, että myös uusien yhteistyökumppaneiden (KPK, ja sen jäsenjärjestöt, aluetoimisto, MPK, P-KR ja pelastuslaitos jne.) mukaan saamista on johtoryhmässä valmisteltu.

**Liitteenä 8** on Hirvosen esitys. Yhdistyksiltä pyydetään toiminnanjohtajalle kirjalliset kannanotot esitettyihin vaihtoehtoihin 18.10.2019 mennessä. Päätös Karjalan pojat –lehden tulevaisuudesta tehdään em. perusteella syyskokouksessa Uimaharjussa 23.10.2019.

**9§ LIITTOHALLITUKSEN JA – VALTUUSTON JÄSENTEN JA VARAMIESTEN VALINNAT SEKÄ PIIRIHALLITUSTEN ESITYKSET JÄSENTEN MÄÄRÄKSI JA JÄSENVALINNOIKSI VUOSILLE 2020-2021**

1. **ESITYKSET LIITTOJEN TOIMIELIMIIN**
2. RUL:n liittohallitus ja –valtuusto:
* Liittohallitus: Jussi Hirvonen, varalla Aki Hankilanoja
* Liittovaltuusto: Aki Hankilanoja, varalla Mika Tukiainen
* RUL:n neuvottelukunta: Erkki Laak
1. RESL:n liittohallitus ja valiokunta:
* RESL:n hallitus: Hannu P. Martikainen
* RESL:n valiokunta: Hannu P. Martikainen - liitto valitsee erikseen vuosittain
1. **POHJOIS-KARJALAN RESERVIUPSEERIPIIRIN PIIRIHALLITUKSEN ESITYKSET JÄSENTEN MÄÄRÄKSI JA JÄSENVALINNOIKSI VUODELLE 2020**

Piirihallituksen puheenjohtaja Jussi Hirvonen, 1. vpj. Aki Hankilanoja ja 2.vpj Jarkko Riikonen.

piirihallituksen muut jäsenet Jorma Maksimainen, Harri Kontiainen, Ossi Hirvonen, Osmo Anttonen, Aapo Söder, Immo Nevalainen, Antti Pietarinen, Matti Asikainen, Pekka Martikainen, Aki Pietarinen, Ilpo Pitkänen, Arto Salminen ja Markku Pirinen. Kiteen edustajan nimi saadaan yhdistyksen syyskokouksen jälkeen, joka on 15.10.

Taloudenpidosta vastaa toiminnanjohtaja Jouni Mattila.

Toiminnan tarkastajat; ekonomi Olli ja Eeva-Liisa Saikkosen Outokummusta (Muuraja Ky). Heidän varahenkilöt: Pekka Laakkonen ja Juha Rytkönen.

Muut henkilövalinnat/edustukset

* Piirin palkitsemistoimikunta: pj. Mika Tukiainen, Jyrki Huusko, Harri Norismaa, Juha Rytkönen, Jari Aho ja Pekka K. Vatanen
* Piirihallituksen työvaliokunta ja piirin edustajat piirien YT-toimikunnassa: Jussi Hirvonen, Aki Hankilanoja ja Jarkko Riikonen sekä toiminnanjohtaja Jouni Mattila
* Piirin liikunnan vastuuhenkilöiden valinta ja edustajien nimeäminen piirien TULI ja LIIKE toimikuntiin: Matti Kauppinen ja Jyrki Huusko?
* P-K:n vapaaehtoisen maanpuolustuskoulutuksen YT-ryhmä: Jussi Hirvonen ja toiminnanjohtaja Jouni Mattila, varalla Aki Hankilanoja
* KPK:n hallituksen jäsen: Jussi Hirvonen
* VAPEPA maakuntatoimikunnan jäsen: toiminnanjohtaja Jouni Mattila
1. **POHJOIS-KARJALAN RESERVILÄISPIIRIN PIIRIHALLITUKSEN ESITYKSET JÄSENTEN MÄÄRÄKSI JA JÄSENVALINNOIKSI VUODELLE 2020**
* Piirihallituksen jäsenten lukumäärä: puheenjohtaja, kaksi varapuheenjohtajaa ja yksi (1) jäsen kunkin jäsenyhdistyksen alkavaa 200 jäsentä kohti:
* Piirihallituksen puheenjohtajat: puheenjohtajaksi Marko Halonen, 1.vpj Jussi Raerinne ja 2.vpj Hannu Parviainen
* Piirihallituksen sihteeri: Toiminnanjohtaja tai hänen poissa olleessaan joku kokousedustajista.
* Piirihallituksen muut jäsenet: Piirihallitus esittää, että piirihallituksessa jatkavat: Ilomantsi, Joensuu, Juuka, Kesälahti, Kitee, Lieksa ja Vieki sekä erovuorossa olevat Eno, Kontiolahti, Liperi, Nurmes, Outokumpu, Polvijärvi, Pyhäselkä, Rääkkylä, Tohmajärvi – Värtsilä ja Valtimo
* Edustaja KPK:n hallitukseen 1. vpj Jussi Raerinne
* Piirihallituksen työvaliokunta ja piirin edustajat piirien YT-toimikunnassa: Puheenjohtajat ja toiminnanjohtaja
* Toiminnantarkastajat ja heille varamiehet: varsinaisiksi toiminnantarkastajiksi esitetään ekonomi Olli ja Eeva-Liisa Saikkosen Outokummusta (Muuraja Ky) ja varahenkilöiksi Edvard Mononen Liperi ja Seppo Puranen Joensuusta (Enon Res).

Muut henkilöstövalinnat/edustukset

* Piirin palkitsemistoimikunta: Pertti Leinonen, Terho Hirvonen, Hannu P. Martikainen, Timo Mononen ja Jorma Huttunen
* Piirin liikunnan vastuuhenkilöiden valinta ja edustajien nimeäminen piirien TULI ja LIIKE toimikuntiin: Jarkko Koukkunen tulitoimikunnan ja Juhani Simonen liiketoimikunta. Tämän jälkeen he ilmoittavat piirille kokoonpanon.
* P-K:n vapaaehtoisen maanpuolustuskoulutuksen YT-ryhmä: puheenjohtaja Marko Halonen ja toiminnanjohtaja Jouni Mattila
* Aliupseeriperinnetoimikunta: Puheenjohtaja Pertti Leinonen ja sihteeri Ilkka Savolahti. Jäsenet Terho Hirvonen, Hannu P. Martikainen, Timo Mononen, Pentti Pulkkinen, Pauli Turunen, Eero Jako, Seppo Varis, Tenho Ilvonen, Ilpo Pohjola ja Jorma Huttunen.
* VAPEPA maakuntatoimikunnan jäsen: toiminnanjohtaja Jouni Mattila

Todetaan seuraavat:

## Vapaaehtoinen maanpuolustuksen neuvottelukunta, Itä-Suomi, Hannu P. Martikainen

* Piirin jäsenvastaava (2. varapj => Hannu Parviainen)
* Piirin lippualiupseeri (1 varapj => Jussi Raerinne)
1. **POHJOIS-KARJALAN MAANPUOLUSTUKSEN TUKI RY HALLITUKSEN JÄSENVALINNOIKSI VUODELLE 2020**
* Piirihallitus esittää hallitukseen molempien piirien puheenjohtajistoa, puheenjohtajana 2020 RU piirin puheenjohtaja Jussi Hirvonen ja vpj Marko Halonen. Sihteerinä toimii Jouni Mattila.
* Toiminnantarkastajat; ekonomi Olli ja Eeva-Liisa Saikkosen Outokummusta (Muuraja Ky). Heidän varahenkilöinään: Pekka Laakkonen (RU) ja Edvard Mononen (RES).
* **PÄÄTÖS:** Henkilövalinnat hyväksyttiin esitettäväksi syyskokoukselle yllä mainitun listan mukaisesti. Kiteen yhdistyksen edustaja RU piirihallitukseen nimetään 15.10. Joensuun Reserviupseerit selvittää jatkavatko Kauppinen (Tuli) ja Huusko (Liike) toimikuntien puheenjohtajina, ja elleivät jatka, nimeävät syyskokoukselle niihin uudet puheenjohtajat.

**10§ SYYSKOKOUSASIAT**

Toiminnanjohtaja kertasi syyskokouksen valmistelut ja käytännön toteutuksen. Kokouskutsu tulee Karjalaisen järjestöpalstalle 6.10.2019 ja se lähetetään yhdistyksille sähköpostilla heti tämän kokouksen jälkeen.

* paikka: Villa Koivuranta, Keskustie 5, Uimaharju
* aika: 23.10.2019 klo 18.00, kahvitus klo 17.30 alkaen

**PÄÄTÖS:** Valmistellaan ja toteutetaan kokous esitetyllä tavalla. Kokousesitelmää ei tällä kertaa järjestetä.

**11§ PALKITSEMISET JA YLENNYSESITYKSET 6.12.2019**

Toiminnanjohtaja kertoi, että piirien palkitsemistoimikunnat kokoontuivat 2.9. (RU) ja 16.9. (RES). Toimikunnat käsittelivät toiminnanjohtajan yhdistyksiltä ja KAPO-toimituskunnalta kokoamat esitykset. Kaikki esitykset on käsitelty myös yt-toimikunnassa 9.9.2019 ja niiden määrät olivat seuraavat:

RU piiri: 1 RUL kam sk, 1 RUL kult, 1 RUL hop, 3 pkam, 1 pham, 1 ppam

RES piiri: 2 RESL kult, 4 RESUL hop, 6 pkam, 5 pham ja 6 ppam

YT-toimikunta esittää piirihallituksen päätösvallassa olevia liitoille ja piireille tehtyjä palkitsemisesityksiä hyväksyttäväksi alla esitetyllä tavalla. RESUL:n esitysten osalta YT –toimikunta esitetään palkittavaksi piirin kiintiöstä vain ent. tulitoimikunnan puheenjohtajaa.

Ylennysesitykset, joita toimikunnat ja piirihallitukset puoltavat, toimitetaan P-K:n aluetoimistoon 17.9.2019. Esitysten määrät olivat: 1 sot mest, 1 vääp ja 1 ylik.

**PÄÄTÖS:** Piirihallitukset hyväksyivät esitykset seuraavasti:

* Päätettiin yksimielisesti, että piirin kiintiöstä ja kustannuksella voidaan esittää RESUL:n palkittavaksi vain eri toimikuntien puheenjohtajia. Heilläkin tulee puheenjohtajuuden lisäksi olla muita erityisiä ansioita, kuten piirin lajivastaava, jonkun ison kilpailun tai jotoksen johtajatehtävä/vast. Toimikunnissa olevia muita aktiiveja esitetään liitolle jatkossakin palkittavaksi vain yhdistysten kautta.
* RUL:lle esitetään palkittavaksi 3 henkilöä, RESL:lle ei tehdä esityksiä, RESUL:lle tehdään kaksi esitystä (Sotikov ja Ilvonen), muut kaksi esitystä siirretään ensi vuodelle
* RU piiri palkitsee 5 henkilöä, RES piiri 15 henkilöä – RES piirin kahta esitystä ei puollettu ja yksi muutettiin pham:sta ppam:ksi.
* Ylennysesityksiä aluetoimiston päällikön päätettäväksi 3 kpl

**12§ TOIMINNANJOHTAJAN ASIAT**

Toiminnanjohtaja informoi seuraavista asioista:

* Toiminnanjohtaja lähettää liittojen neuvottelupäivien (11.-12.9.) tärkeimmät aineistot yhdistyksiin heti kun ne saadaan käyttöön.
* Laki vapaaehtoisesta maanpuolustuksesta uudistuu 1.1.2020 alkaen. Maanpuolustuskoulutusyhdistys MPK järjestää valtakunnallisen infokiertueen, jossa kerrotaan lakimuutoksen vaikutuksista MPK:n toimintaan.  Infotilaisuudet on tarkoitettu kaikille MPK:n toimintaan sitoutuneille, jäsenjärjestöjen ja sidosryhmien henkilökunnalle ja toimijoille sekä kaikille lakimuutoksen vaikutuksista kiinnostuneille. Infotilaisuuksissa kerrotaan muutoksesta ja sen vaikutuksista MPK:n koulutustoimintaan niin viranomaisten kuin MPK:n sekä vapaaehtoistoimijan näkökulmasta.

**Meidän alueen tilaisuudet järjestetään:**

* **10.10.2019** klo 14.00-16.30, MPK Pohjois-Suomen ja Savo-Karjalan maanpuolustuspiirit: **Kainuun Prikaati + videoneuvottelu aluetoimistossa** Joensuussa (ilmoittautuminen toiminnanjohtajalle viimeistään 8.10.)
* **10.10. klo 17-, paikka avoin (Joensuu), MPK S-K:n järjestämänä**

Lisätietoja ja ilmoittautuminen Kainuun prikaatin tilaisuuteen: <https://mpk.fi/koulutuskalenteri/koulutus/99848/>

**13§ MUUT ASIAT**

* Jussi Hirvonen kertoi lyhyesti Turussa järjestettävän liitokokouksen 15.-17.11. asioita. RUL valitaan uusi liiton puheenjohtaja viiden ehdokkaan joukosta. Itä-Suomea ko. joukossa edustaan potentiaalinen ehdokas Veli-Matti Kesälahti (s. 1972) Imatralta.
* Hannu P. Martikainen kertoi Kontiolahdella seurakunnan leirikeskuksessa Hirvirannassa pe 13.9. järjestetystä Metsäkirkosta, toivoen, että vastaava tilaisuus järjestetään myös vuonna 2020. Yhdistykset voivat tehdä esityksiä toiminnanjohtajalle, jos haluavat tilaisuuden omaan kuntaansa.
* RES rk-kisa Onttolassa 5.10.2019
* Yhdistyksiin valittava yhteyshenkilö, joka ilmoittaa joukkueen aluetoimistoon aikaisemmin sähköpostilla jaetun ohjeen mukaan viimeistään sunnuntaina 22.9.
* Piiri on ottanut vakuutuksen 100 ampujalla, joilla ei ole liiton tai SAL:n vakuutusta
* Ne joilla ei ole kyseisiä vakuutuksia merkitsevät ilmoittautumislomakkeeseen kyseiseen kohtaan numeron 6.
* Joensuun RU järjestää Värtsilä-talon auditoriossa (os. Karjalankatu 3, Joensuu) pioneeriaselajin nykytilannetta ja kehitysnäkymiä käsittelevän esitelmätilaisuuden 25.9. klo 18.00. Esitelmän pitää majuri Pekka Romppanen Kainuun prikaatista.

**14§ KOKOUKSEN PÄÄTTÄMINEN**

Puheenjohtaja kiitti osallistujia ja päätti kokouksen klo 20.06.

Puheenjohtaja

 Marko Halonen

Sihteeri

 Jouni Mattila